Wanderer ถ้าชอบจิบกาแฟรสชาติดีในบรรยากาศที่ร่มรื่นแบบป่าดงดิบในตัวเมืองเชียงราย ขอแนะนำร้านนี้เลยครับ เจ้าของร้านเคยขายกาแฟดอยช้างมาก่อน ทำให้สะสมประสบประการณ์ในการปรุงกาแฟรสชาติเยี่ยมมาใช้ในร้านนี้ ตัวร้านมีพื้นที่กว้างใหญ่ มีส่วนที่เป็นทั้งในห้องแอร์และโอเพ่นแอร์ โดยเฉพาะส่วนโอเพ่นแอร์จ้ะเจาะจงโต๊ะเก้าอี้ไว้ใต้ต้นไม้ใหญ่ให้ลูกค้าได้ชื่นชมธรรมชาติ บรรยากาศดีแต่การเดินทางมาค่อนข้างลี้ลับซับซ้อน เพราะต้องเลี้ยวซ้ายเลี้ยวขวาผ่านซอยแคบๆมาหลายรอบกว่าจะมาถึงที่ร้าน แนะให้ใช้ Google map นําทางมาเลยครับ ถ้ามาไม่ถูกจริงๆก็โทรมาที่ร้านที่เบอร์ 063 932 3956

วันนี้ ได้มาลองชิม

Iced Caffe' Mocha 130฿ ได้กาแฟเย็นผสมผงช็อกโกแลต พร้อมครีมแต่งหน้าด้วยช็อกโกแลตวาดเป็นรูปตารางสี่เหลี่ยม กาแฟรสเข้มข้นกลมกล่อมผสมผสานกับนมเย็นและช็อกโกแลตได้อย่างลงตัว

Espresso 70฿ ได้กาแฟสดสีเข้มส่งกลิ่นหอม บนผิวกาแฟมีครีมอยู่ด้านบน กาแฟรสเข้มข้นออกรสขมหอมแต่ไม่ได้รสใหม้

วันที่ไปก็มีลูกค้าอยู่เยอะเหมือนกัน แต่ไม่รู้สึกอึดอัด เนื่องจาก ทางร้านตั้งโต๊ะเก้าอี้อยู่ห่างกันพอสมควร มาที่นี่จะต้องเลือกที่นั่งที่อยู่ในสวนเลยครับ ถ้าจะมีอะไรที่ต้องติก็คงเป็นเรื่องของกาแฟที่สั่ง ต้องรอนานมากเลยกว่าจะได้  ไม่แน่ใจว่าร้านเค้าตั้งใจให้เราเดินชมบรรยากาศในร้านให้ทั่วถึงก่อนหรือเปล่าเลยไม่รีบเสิร์ฟกาแฟมาให้ 555 แต่ทุกอย่างก็ลงตัวดีครับ ถ้ามาเชียงรายอีกครั้ง ผมต้องแวะมาเยี่ยมที่นี่อย่างแน่นอน